Džordžs Bests
Džordžs Bests (angļu: George Best; dzimis 1946. gada 22. maijā Belfāstā, Ziemeļīrijā, miris 2005. gada 25. novembrī Londonā, Anglijā) bija ziemeļīru profesionāls futbolists, spēlēja pussarga pozīcijā, bija Ziemeļīrijas futbola izlases dalībnieks. Vislabāk bija pazīstams laikā, kad pārstāvēja Manchester United klubu. 1968. gadā tika atzīts par Eiropas gada futbolistu. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.